Simon Cambolas

Simon Cambolas, nascut lo 2 de julhet de 1760 à Sent Ginièis d'Òlt, mòrt lo 19 de genièr de 1840 a Riam, es un òme politic francés, deputat pendent lo periòde revolucionari francés a la Convencion nacionala.

 Biografia 
Nebòt de l’abat Rainal que lo crida près d'el a París, Cambolas parcorriguèt, jol cobèrt d'una mission diplomatica secrèta, l’Euròpa entièra (Angletèrra, Saxe Gotha, Prússia, Soïssa) en companhiá de son oncle en quista de nòu elements a portar a l’Istòria de las doas Índias.

Mercand a l’epòca de la Revolucion, ven oficièr municipal e elegit, en setembre de 1792, deputat del departement d’Avairon a la Convencion nacionalq, ont votèt la mòrt del rei.

Lo 5 de març de 1793, faguèt un rapòrt las colonias, après foguèron declaradas en estat de guèrra amb l’Angletèrra. Opausat al partit de la Comuna, defendèt los Girondins lo 31 de mai de 1793, s’auça contra lo movement organizat dins París pels Montanhards, provòca de recercas contra los autors de l’insurreccion, e faguèt lo 6 de junh, una vigorosa sortida contra lo comitat revolucionari de la Comuna qu’accusa de se permetre una infinitat d’arrestacions illegalas. Pasmens, foguèt pas compres dins los actes d’accusacion lançats alara contra los enemics de la Montanha, passa quitament al Conselh dels Cinc Cents, e ne sortiguèt le 20 de mai de 1797 per paréisser pas mai sus la scèna politica enseguida.

 Fonts 
 « Simon Camboulas », dans Robert et Cougny, Dictionnaire des parlementaires français, 1889 [détail de l’édition]  
 Étienne Psaume, Biographie moderne, ou galerie historique, civile, militaire, politique, littéraire, judiciaire, , Paris, A. Eymery, 1816, p. 225.
 Marc de Vissac, Les Révolutionnaires du Rouergue : Simon Camboulas, Riom, Édouard Girerd, 189.

Veire tanben

Categoria:Deputat d'Avairon
Categoria:Naissença en 1760
Categoria:Naissença en Roergue
Categoria:Decès en 1840
Categoria:Decès a Riam
Categoria:Deputat de la Convencion nacionala
Categoria:Convencional regicidi
Categoria:Membre del Conselh dels Cinc Cents
Categoria:Decès a 79 ans